HR
9.6.2023.
Službeni list Europske unije
L 149/67
Članak 9.
Mjere iskorjenjivanja Na zaraženim područjima nadležna tijela poduzimaju sve sljedeće mjere za iskorjenjivanje navedenog štetnog organizma: (a) primjereni postupci tretiranja protiv navedenog štetnog organizma u svim fazama njegova razvoja, pri čemu se uzima u obzir migracijska narav odraslih štetnih organizama, distribucija biljaka domaćina i prehrambene navike njegovih ličinki; (b) zabrana premještanja gornjeg sloja zemlje i upotrijebljenih uzgojnih supstrata izvan zaraženog područja, osim ako predmetni specijalizirani subjekti ispune jedan od sljedećih uvjeta, pod nadzorom nadležnih tijela: i. tlo ili uzgojni supstrat podvrgavaju se odgovarajućim mjerama za uklanjanje navedenog štetnog organizma i prevoze se u zatvorenim vozilima kako bi se osiguralo da se štetni organizam ne može širiti; ii. zemlja ili uzgojni supstrat prevoze se u zatvorenim vozilima kako bi se osiguralo da se navedeni štetni organizam ne može širiti te se zakapaju duboko na odlagalištu otpada.
Članak 10.
Unošenje navedenog bilja u Uniju 1.
Navedeno bilje, osim bilja rodova Chrysanthemum L., Dianthus L. i Pelargonium l’Hérit. ex Ait., može se unijeti u Uniju samo ako ispunjava jedan od sljedećih zahtjeva: (a) podrijetlom je iz zemlje za koju nije poznato da se u njoj pojavljuje štetni organizam; (b) podrijetlom je iz područja za koje je predmetna nacionalna organizacija za zaštitu bilja utvrdila da je slobodno od navedenog štetnog organizma u skladu s Međunarodnom normom za fitosanitarne mjere br. 4; naziv tog područja navodi se u fitosanitarnom certifikatu u rubrici „mjesto podrijetla”; (c) na njemu je prije izvoza obavljen službeni inspekcijski pregled i utvrđeno je da je slobodno od navedenog štetnog organizma, a potječe iz proizvodne jedinice koja ispunjava sljedeće uvjete: i.
registrirala ju je i nadzire je nacionalna organizacija za zaštitu bilja u zemlji podrijetla;
ii. službeni inspekcijski pregledi obavljeni su tijekom posljednja tri mjeseca prije izvoza i na navedenom bilju nije otkrivena prisutnost navedenog štetnog organizma; iii.
ima fizičku izolaciju od unošenja navedenog štetnog organizma; iv. tijekom premještanja navedenog bilja prije izvoza osigurane su informacije kojima se omogućuje njegova sljedivost do te proizvodne jedinice; (d) na njemu je prije izvoza obavljen službeni inspekcijski pregled i utvrđeno je da je slobodno od navedenog štetnog organizma, a potječe iz proizvodne jedinice koja ispunjava sljedeće uvjete: i.
registrirala ju je i nadzire je nacionalna organizacija za zaštitu bilja u zemlji podrijetla;
ii. službeni inspekcijski pregledi obavljeni su tijekom tri mjeseca prije izvoza i na navedenom bilju nije otkrivena prisutnost navedenog štetnog organizma; iii. navedeno bilje podvrgnuto je učinkovitom postupku tretiranja kako bi se osiguralo da je slobodno od navedenog štetnog organizma; iv. tijekom premještanja navedenog bilja prije izvoza osigurane su informacije kojima se omogućuje njegova sljedivost do te proizvodne jedinice; (e) podvrgnuto je učinkovitom postupku tretiranja nakon berbe kako bi se osiguralo da je slobodno od navedenog štetnog organizma i taj postupak tretiranja naveden je u fitosanitarnom certifikatu.